วันที่ศุกร์ที่ผ่านมาผมมีอะไรกับแฟนไม่ได้ใส่ถุงยางแต่หลั่งนอก หลังจากมีอะไรเสร็จซื้อยาคุมฉุกเฉินมาแฟนเลยกินทีเดียว 2 เม็ดเลยต่อมา วันอาทิตย์มีอะไรกับเสร็จหลั่งใน ช่วงตอนที่เสร็จผมได้เอาน้องชายออกมาครึ่งนึงและจำนวนปริมาณน้ำอสุจิที่หลั่งออกมามีปริมาณน้อยมากเสร็จแล้วผมก็รีบไปซื้อยาคุมมาให้แฟนกิน ณ ตอนนั้นเวลาเลย อยาก ถามว่ามีโอกาสมากหรือน้อยที่แฟนผมจะตั้งครรภ์
สวัสดีค่ะ การใช้ยาคุมฉุกเฉินเป็นการรับประทานฮอร์โมนเพศในขนาดสูงเข้าไปคราวเดียวหรือห่างกันเพียงแค่ 12 ชั่วโมงเพื่อช่วยลดโอกาสการตั้งครรภ์จากเพศสัมพันธ์ที่เกิดไปแล้วภายใน 72 ชั่วโมงก่อนหน้าโดยประสิทธิภาพของยา หากกินอย่างถูกต้องและครบถ้วน ภายในเวลาที่กำหนดจะอยู่ที่ประมาณ 80-90% ซึ่งก็ถือว่ายังน้อยกว่าการใส่ถุงยางหรือใช้ยาคุมแบบแผงรายเดือนและหากมีการใช้ยาติดต่อกันหลายๆครั้ง อาจลดประสิทธิภาพของยา และเพิ่มโอกาสการเกิดผลข้างเคียงเช่น เลือดออกผิดปกติทางช่องคลอด หรือประจำเดือนมาคลาดเคลื่อนไปได้ควรซื้อชุดตรวจครรภ์ทางปัสสาวะมาตรวจเองอีกครั้งเบื้องต้น ให้ผลบวกได้ 10-14 วันหลังปฏิสนธิ ไม่จำเป็นต้องรอให้ประจำเดือนขาดหายไป และครั้งต่อควรจะใส่ถุงยางอนามัยขณะมีเพศสัมพันธ์เอาไว้จะมีประสิทธิภาพดีกว่า